**ÅRSMELDING FOR NATURVERNFORBUNDET I ØST-TELEMARK 15. MARS 2022 -16.FEBRUAR 2023**

Perioden er første året i lokallaget NVF Øst-Telemark. Det vil si lokallaget for medlemmer i Tinn, Hjartdal og Notodden.

På årsmøtet 15.2.22, som ble avholdt både fysisk og digitalt, ble følgende styre valgt;

Anne Haugen Wagn, Notodden,2 år, leder 1 år, Helge Granlund, Hjartdal, kasserer, 2 år, Eivind Toreid, Tinn, styremedlem, 2 år, Bernt Knut Tornaas, Tinn, styremedlem, 1 år, David Mundal, Hjartdal, styremedlem, 1 år og Berit Hersir Lund, Notodden, styremedlem, 1år.

Varamedlemmer; Bitte Rugaas, Notodden, 1 år, Olav Langåsdalen, Hjartdal, 1år og Jan Eilert Pedersen, Gransherad, 1 år. Varamedlemmene har hatt møterett på styremøtene.

Valgkomite ble oppnevnt av styret; Stein Olav Kivle, Tinn, Torunn Hovde Kaasa, Hjartdal og Bitte Rugaas, Notodden.

Styret har gjennomført 4 styremøter denne perioden, både på Rjukan, i Hjartdal og på Notodden.

Styret vedtok en arbeidsplan for perioden fram til årsmøtet 2023. Saker som er blitt arbeidet med og fulgt opp i perioden er:

* Uttale om nedskalering av E 134 (Avisa Telen, oppslag)
* Brendstaul nord på Gaustablikkområdet i Tinn kommune, befaring og utspill om samarbeid med ulike aktører i Tinn. Saken følges videre i 2023 – NVF sentralt arbeider med nasjonalt utspill om tema hytteutbygging.
* Uttale laget om Aker Horizon i Tinn.
* Uttale om Kovstulheia hyttepark i Tuddal, uttale til statsforvalter og oppslag i lokalavisa.
* Om nedtapping av Bonsvatn i Tuddal, utspill overfor NVF sentralt.
* Leder sendte brev til stortingsrepresentant Åslaug Sem-Jacobsen (SP Telemark) om at beløpet til skogvern på 50 mill.kr i statsbudsjettet måtte opprettholdes. (Og det ble det!)
* NVF Øst-Telemark har uttalt seg om Naturmangfoldsplan i Hjartdal – og tatt initiativ til å lage tilsvarende planer i Notodden og Tinn kommuner – uten hell.
* Kommuneplanen i Notodden: Uttale vedr skog i samfunnsdelen, mer konkrete formuleringer.
* Innsigelser fra NVF til Hjartdal kommunes reguleringsplan ved Opplandet hyttefelt, Flugonfjell.
* Snødumping til vann er tatt opp i Notodden og Hjartdal.
* Bekymring for utslipp til være vassdrag pga næringsetablering fiskeoppdrett i næringsparken i Tinn kommune. (Hima Seafood.) Styremedlemmer deltok på orienteringsmøte i Notodden.
* Etter naturtoppmøte i Canada i desember hadde leder et innlegg om skogvern som ble ble publisert i Telen.
* Leder har sendt innspill til Telemark SV om naturvernvernsaker.
* Leder har også gitt svar til privatperson som kom med skriftlig henvendelse om inngrep i naturområde Brattefjell-Vindeggen. Det ble konkludert med at dette er en privatrettslig tvist.
* Bekymringsmelding ble sendt til statsforvalteren i Vestfold og Telemark av leder og nestleder vedr. vedlikeholdsarbeid på Kalhovd murdam på Haradangervidda vinteren 2023. Bekymringen er knyttet til at området er det mest brukte vinterbeiteområdet for den rødlista villreinen på vidda.

Egne arrangement/sammen med andre:

* «Villblomens dag», 19.juni – sammen med Hjartdal Turlag og Botanisk forening.
* Deltatt 4 styremedlemmer, Anne, David, Helge og Berit, på skogtreff i regi av NVF sentralt på Storaas i oktober, 1 dag. (Follsjåskogene, befaring og innlegg om skogvern). Som lokallag er skogvernsaken svært aktuell og må følges opp i neste arbeidsperiode. Sigve Reiså inviteres derfor til årsmøtet vårt 16.02.23 for å gi medlemmer og interesserte en innføring i saken.
* Deltagelse i prosjekt om å bevare, drifte verneverdig slåtteeng i Hjartdal. Prosjektet arbeides med av David Mundal, lokallaget og medlemmer deltar – fortsetter i 2023.

Høstmøte i regi av NVF Øst-Telemark:

* Stjernekikkerkveld i Sauland i samarbeid med hytteforeninger i Slåka og Heksfjell. Eivind Toreid har arbeidet med dette, men dessverre har værgudene hindret gjennomføring høsten 22.

Dette er et arrangement som settes i sammenheng med sak om lysregulering i hyttefelt. Arrangementet står på kartet i februar 2023. NVF sentralt støtter prosjektet.

Annet:

* Uttale om fyrverkerivedtekter i Notodden kommune – Anne hadde oppslag i Telen.

Mediekontakt:

Å ha kontakt med ulike media er en prioritert sak for styret. I perioden har vi prioritert å få utspillene vi har hatt i lokalavisene i de 3 kommunene. Alle uttalelser som er laget er også sendt lokalpresse i aktuell kommune.

Det er også opprettet en facebookside for lokallaget, særlig med tanke på lokal- og medlemsinformasjon. Eivind Toreid er administrator.

Berit Hersir Lund

sekretær